
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 2423 

24 Δεκεμβρίου 2007 


ΑΠΟΦΑΣΕΙ Σ 

Αριθμ. 54726/ΔΕ-9184 (1) 

Τακτοποίηση πληρωμών Δημοσίων Επενδύσεων με τη 
λήξη του οικονομικού έτους, χρηματοδότηση του 
επομένου και ρύθμιση σχετικών θεμάτων. 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

α. Τις διατάξεις του ν. 2212/22.9.1952 (ΦΕΚ.266/Α/ 
25.9.1952), των ν.δ. 2957/10.8.1954 (ΦΕΚ 486/Α/18.8.1954) 
και 4355/20.8.1964 (ΦΕΚ 146/Α/28.8.1964). 

β. Τις αποφάσεις των Υπουργών Συντονισμού και 
Οικονομικών υπ’ αριθμ. 25812/19.6.1952, 21356/12.3.1953 
(ΦΕΚ 75/Β/26.3.1953), 32965/23.5.1953 (ΦΕΚ 128/Β/8.6.1953), 
39410/30.6.1953 (ΦΕΚ 167/Β/31.7.1953), 50202/ΛΟ 607/16.12.1959, 
41891/ΛΟ 935/14.11.1960 (ΦΕΚ 485/Β/30.11.1960), 46450/ΛΟ 
975/21.12.1960 (ΦΕΚ 3/Β/4.1.1961), 61029/ΛΟ 393/23.12.1964 
(ΦΕΚ 118/Β/11.2.1965) και 72589/ΛΟ 467/27.12.1965 (ΦΕΚ 6/ 
Β/11.1.1966) «περί τρόπου ενεργείας πληρωμών δημοσίων 
επενδύσεων κλπ.» καθώς και την απόφασή μας υπ’ αριθμ. 
8511/493/17.1.1972 (ΦΕΚ 78/Β/27.1.1972) «περί εφαρμογής 
διοικητικής αποκέντρωσης στην ενταλματοποίηση των 
δαπανών δημοσίων επενδύσεων». 

γ. Την εγκύκλιο του Υπουργείου Συντονισμού αριθ. 
ΛΟ 588/15.6.1956 «περί διαδικασίας χρηματοδότησης 
δημοσίων επενδύσεων». 

δ. Τις διατάξεις των Συλλογικών Αποφάσεων έτους 

2007. 

ε. Το π.δ. 178/200 (ΦΕΚ165/Α/14.7.2000) «Οργανισμός 
του Υπουργείου Εθνικής Οικονομίας. 

στ. Το π.δ. 81/2002 (ΦΕΚ 57/Α/21.3.2002) «Συγχώνευ¬ 
ση των Υπουργείων Εθνικής Οικονομίας και Οικονο¬ 
μικών». 

ζ. Το Γεγονός ότι από την διάταξη αυτής της απόφα¬ 
σης δεν προκαλείται δαπάνη εις βάρος του κρατικού 
προϋπολογισμού. 

η. Το Πρόγραμμα Δημοσίων Επενδύσεων ετών 2007- 

2008. 

0. Την κοινή απόφαση του Πρωθυπουργού και του 
Υπουργού Οικονομίας και Οικονομικών υπ’ αριθμ. 42362/ 
Υ 252/28-09/2007 (ΦΕΚ Β 1948/3.10.2007) «Καθορισμός 
αρμοδιοτήτων των Υφυπουργών Οικονομίας και Οικο¬ 
νομικών». 


ι. Την ανάγκη να διαχωριστούν οι πληρωμές δημοσί¬ 
ων επενδύσεων του οικονομικού έτους που λήγει, να 
καθορισθεί η διαδικασία της χρηματοδότησης για το 
επόμενο και να ρυθμιστούν ορισμένα άλλα σχετικά θέ¬ 
ματα, αποφασίζουμε: 

Για την τακτοποίηση των πληρωμών δημοσίων επεν¬ 
δύσεων με τη λήξη του οικονομικού έτους καθώς επί¬ 
σης και για την ομαλή συνέχιση της εκτέλεσης του 
προγράμματος κατά τις αρχές του επομένου έτους, να 
εφαρμοσθούν τα ακόλουθα: 

Α. ΤΑΚΤΟΠΟΙΗΣΗ ΠΛΗΡΩΜΩΝ ΤΟΥ ΟΙΚΟΝΟΜΙΚΟΥ 
ΕΤΟΥΣ 2007. 

Προθεσμία ενέργειας πληρωμών του οικονομικού 
έτους που λήγει: 

1. Γ ια την καλύτερη δυνατή αξιοποίηση των διαθε¬ 
σίμων πόρων του προγράμματος σύμφωνα και με τις 
οδηγίες της εγκυκλίου του ΠΔΕ 2007 με αρ. πρ. 4570/ 
ΔΕ-696/31.1.2007 και για την διευκόλυνση των εργασιών 
της Τράπεζας της Ελλάδος ιδιαίτερα τον μήνα Δεκέμ¬ 
βριο, η Τράπεζα της Ελλάδος παρακαλείται να εκτελεί 
κατανομές χρηματοδότησης μέχρι 31.12.2007 και να είναι 
σε θέση να εκτελέσει το νέο πρόγραμμα από 2.1.2008 
χωρίς καθυστερήσεις. 

2. Οι αναλήψεις από τους λογαριασμούς δημοσίων 
επενδύσεων που τηρούνται στην Τράπεζα της Ελλάδος, 
για την πραγματοποίηση πληρωμών εσωτερικού ή εξω¬ 
τερικού σε βάρος του προϋπολογισμού δημοσίων επεν¬ 
δύσεων του οικονομικού έτους που λήγει, επιτρέπεται 
να γίνουν το αργότερο μέχρι τις 31 Δεκεμβρίου 2007. 

Ιδιαίτερα πρέπει να προσεχθεί ώστε οι επιταγές που 
θα εκδοθούν από τους υπολόγους διαχειριστές των 
έργων κατά το μήνα Δεκέμβριο να έχουν εξασφαλίσει 
επαρκές υπόλοιπο στους αντίστοιχους λογαριασμούς, 
με εντολές κατανομών που έχουν ήδη εκτελεστεί από 
την Τ ράπεζα της Ελλάδος. 

Αν δεν τηρηθεί πιστά η ανωτέρω πάγια διαδικασία, 
επιταγές που θα εκδίδονται χωρίς επαρκές υπόλοιπο 
και θα κατατίθενται προς πληρωμή στην Τράπεζα της 
Ελλάδος, δεν θα εξοφλούνται και η ευθύνη θα βαρύνει 
αποκλειστικά όσους εμπλέκονται. 

Προθεσμία επιστροφής υπολοίπων προκαταβολών: 

3. Οι υπόλογοι διαχειριστές των λογαριασμών δημο¬ 
σίων επενδύσεων υποχρεούνται, σύμφωνα με την καθιε¬ 
ρωμένη διαδικασία, μέχρι της ίδιας ως άνω ημερομηνίας 
να επανακαταθέσουν κάθε υπόλοιπο προκαταβολής, 

που έχουν αναλάβει κατά τη διάρκεια του οικονομικού 
έτους που λήγει, στο λογαριασμό του έργου από τον 
οποίο έχει αναληφθεί η προκαταβολή αυτή. 

4. Οι Υπηρεσίες Δημοσιονομικού Ελέγχου που εδρεύ¬ 
ουν στα Υπουργεία και τους Νομούς της χώρας και τα 
Ειδικά Λογιστήρια, πρέπει να δώσουν τις απαραίτητες 
σχετικές οδηγίες στους διαχειριστές των έργων και να 
ελέγξουν κάθε περίπτωση που δεν θα είναι σύμφωνα 
με την ως άνω διαδικασία. 

5. Από την ανωτέρω υποχρέωση εξαιρούνται: 

α. Οι διαχειριστές λογαριασμών διοικητικών δαπανών 
για τις πληρωμές μηνάς Δεκεμβρίου 2007, οι οποίοι 
υποχρεούνται τα τυχόν αδιάθετα υπόλοιπα προκατα¬ 
βολών να τα καταθέσουν εντός του μηνάς Ιανουάριου 
2008 στο λογαριασμό «αδιάθετα υπόλοιπα παρελθόντων 
οικονομικών ετών». 

β. Τα Νομικά Πρόσωπα Δημοσίου Δικαίου καθώς και 
οι Δημόσιοι Οργανισμοί, που έχουν ορισθεί διαχειριστές 
λογαριασμών δημοσίων επενδύσεων σύμφωνα με την 
απόφαση υπ’ αριθμ. 32965/23.5.1953, για τους οποίους 
έχουν εφαρμογή οι ισχύουσες ειδικές διατάξεις. 

γ. Η Τράπεζα της Ελλάδος για τις αναλήψεις που κάνει 
από τον αντίστοιχο λογαριασμό δαπανών εξωτερικού. 

Προθεσμία αποστολής δικαιολογητικών και έκδοση 
χρηματικών ενταλμάτων: 

6. Οι αρμόδιες υπηρεσίες των Υπουργείων, υποχρεού- 
νται να στείλουν τα δικαιολογητικά των πληρωμών που 
θα γίνουν μέχρι τέλους Δεκεμβρίου 2007 σε βάρος του 
προϋπολογισμού δημοσίων επενδύσεων του οικονομι¬ 
κού έτους που λήγει, στις Υπηρεσίες Δημοσιονομικού 
Ελέγχου που εδρεύουν στα Υπουργεία, τους Νομούς 
της χώρας ή τα Ειδικά Λογιστήρια, το αργότερο μέχρι 
τέλους Ιανουάριου 2008. 

7. Εξουσιοδοτούνται οι ανωτέρω Υπηρεσίες Δημοσι¬ 
ονομικού Ελέγχου και τα Ειδικά Λογιστήρια να συνε- 
χίσουν, με βάση τα δικαιολογητικά που θα τους απο- 
στέλλονται σύμφωνα με την προηγούμενη παράγραφο, 
την έκδοση συμψηφιστικών χρηματικών ενταλμάτων 
πληρωμής (τακτικών ή προπληρωμής) σε βάρος των 
πιστώσεων του προϋπολογισμού δημοσίων επενδύσεων 
του οικονομικού έτους που λήγει, μέχρι τέλους Απριλίου 
2008 το αργότερο. 

8. Οι πιστώσεις του προϋπολογισμού δημοσίων επεν¬ 
δύσεων που μεταβιβάστηκαν στους δευτερεύοντες 
διατάκτες με επιτροπικά εντάλματα ισχύουν, εφόσον 
δεν ανακλήθηκαν, μέχρι της ίδιας ως άνω ημερομηνίας, 
δηλαδή μέχρι τέλος Απριλίου 2008. 

Ανάκληση αδιαθέτων υπολοίπων του οικονομικού έτ¬ 
ους που λήγει: 

9. Προς τακτοποίηση και διαχωρισμό των πληρωμών 
δημοσίων επενδύσεων του οικονομικού έτους που λή¬ 
γει, ανακαλούνται όλα τα κατά την 31 Δεκεμβρίου 2007 
υπόλοιπα των λογαριασμών δημοσίων επενδύσεων που 
τηρούνται στην Τ ράπεζα της Ελλάδος. 

Εξαιρούνται τα υπόλοιπα των λογαριασμών που έχουν 
ως διαχειριστή Νομικό Πρόσωπο Δημοσίου Δικαίου ή 
Δημόσιο Οργανισμό για τους οποίους έχουν εφαρμογή 
οι διατάξεις της απόφασης υπ’ αριθμ. 32965/23.5.1953, 
καθώς επίσης και αυτών που έχουν ενταχθεί στην κα¬ 
τηγορία των «λοιπών λογαριασμών». 

10. Η εξόφληση των διοικητικών δαπανών του έτους 
που λήγει, πρέπει να γίνει μέχρι τέλους Δεκεμβρίου 
2007 είτε με τακτική πληρωμή είτε με ανάληψη προ¬ 


καταβολής μέσα στον ίδιο μήνα, η οποία θα αποδοθεί, 
όπως καθορίζεται στην ανωτέρω παράγραφο 6, μέχρι 
τέλους Ιανουάριου 2008. 

Β. ΧΡΗΜΑΤΟΔΟΤΗΣΗ ΔΗΜΟΣΙΩΝ ΕΠΕΝΔΥΣΕΩΝ ΤΟΥ 
ΕΠΟΜΕΝΟΥ ΟΙΚΟΝΟΜΙΚΟΥ ΕΤΟΥΣ 2008. 

11. Το πρόγραμμα δημοσίων επενδύσεων που θα εκτε¬ 
λεστοί κατά το προσεχές έτος, θα προσδιορισθεί με τις 
συλλογικές αποφάσεις που θα εκδοθούν για το έτος 
αυτό, οι οποίες θα καθορίζουν τόσο τα έργα που θα 
εκτελεσθούν όσο και την ετήσια πίστωση κάθε έργου, 
ακόμη δε και το συνολικό ύψος πληρωμών κάθε συλ¬ 
λογικής απόφασης. 

Μέχρι όμως να πραγματοποιηθεί η έκδοση των ανω¬ 
τέρω συλλογικών αποφάσεων έτους 2008 και για να 
εξασφαλισθεί η ομαλή, χωρίς διακοπή, συνέχιση της 
εκτέλεσης του προγράμματος από τις αρχές του νέου 
έτους, παρέχονται με την απόφαση αυτή οι ακόλουθες 
εγκρίσεις χρηματοδότησης και πληρωμών σε βάρος 
των πιστώσεων του προσεχούς έτους: 

α. Κάθε έργο και μελέτη, του λοιπού ΠΔΕ (Εθνικοί 
Πόροι) που περιλαμβάνεται στις συλλογικές αποφάσεις 
ΣΑΕ, ΣΑΜ, ΣΑΕΠ, ΣΑΜΠ, ΣΑ/1, ΣΑ/5 και ΣΑ/6, καθώς και 
για κάθε έργο ή μελέτη του συγχρηματοδοτούμενου 
ΠΔΕ (Γ' ΚΠΣ, Κοινοτικές Πρωτοβουλίες, Ταμείο Συνοχής 
II κ.λ.π.) που περιλαμβάνεται στις συλλογικές αποφάσεις 
ΣΑ/3 και ΣΑ/7 του έτους 2007 και δεν αποπερατώθηκε ή 
δεν αποπληρώθηκε στο έτος αυτό, μπορεί να χρηματο¬ 
δοτηθεί μέχρι του ποσού που δεν δαπανήθηκε από την 
εγκεκριμένη πίστωση του έτους 2007 και επί πλέον με 
ποσοστό μέχρι είκοσι τοις εκατό (20%) της πίστωσης 
του, ομοίως, του έτους 2007. 

Προϋπόθεση εφαρμογής των ανωτέρω εγκρίσεων 
είναι ότι αφενός η χρηματοδότηση και οι αντίστοι¬ 
χες πληρωμές θα γίνονται μέσα στα όρια του ολικού 
προϋπολογισμού που έχει εγκριθεί για κάθε έργο και 
μελέτη και αφετέρου η διάθεση των πιστώσεων θα 
είναι σύμφωνη με τον προϋπολογισμό αυτό και τους 
ειδικούς όρους που τυχόν υπάρχουν. Κάθε αναγκαία 
επαύξηση ή τροποποίηση όρων, πρέπει να προταθεί 
από τα Υπουργεία και τις Περιφέρειες για έγκριση με 
τις συλλογικές αποφάσεις του έτους 2008, μέσα στις 
προθεσμίες που θα τεθούν με την εγκύκλιο κατάρτισης 
του ΠΔΕ 2008. 

Η χρηματοδότηση των νέων έργων θα γίνει μετά την 
έγκριση της ένταξης αυτών στο ΠΔΕ έτους 2007. 

β. Η ευθύνη της σωστής εφαρμογής της ανωτέρω 
παραγράφου θα πρέπει να ελέγχεται απαραίτητα από 
τους Γ ενικούς Γ ραμματείς των φορέων, των υπηρεσιών 
που έχουν την αρμοδιότητα στην έκδοση των Συλλογι¬ 
κών Αποφάσεων, των αποφάσεων κατανομών χρημα¬ 
τοδότησης και έκδοσης επιταγών. 

Παρεκκλίσεις, ενδέχεται να οδηγήσουν σε καταλογι¬ 
σμούς των ποσών που θα διατεθούν. 

γ. Όλες οι ανωτέρω εγκρίσεις έχουν προθεσμία μέ¬ 
χρι την έκδοση κάθε συλλογικής απόφασης οπότε, για 
τη συγκεκριμένη απόφαση που εκδόθηκε, ισχύουν οι 
πιστώσεις και διατάξεις αυτής. 

Τα έργα που χρηματοδοτούνται και ολοκληρώνονται 
με προκαταβολές στο πλαίσιο της παραγράφου αυτής, 
θα πρέπει να προτείνονται απαραίτητα εντός του ιδίου 
έτους για ένταξη στις Συλλογικές Αποφάσεις. Περιπτώ¬ 
σεις έργων που εμφανίζουν πληρωμές κατά τη διάρκεια 
του έτους χωρίς να έχουν προταθεί για ένταξη σε Συλ- 

λογικές Αποφάσεις δεν θα καλύπτονται εκ των υστέρων 
με τροποποίηση Συλλογικών Αποφάσεων και η ευθύνη 
θα βαρύνει αποκλειστικά και μόνο τους φορείς. 

δ. Έργα τα οποία θα χρηματοδοτηθούν σύμφωνα με 
τις εγκρίσεις της παραγράφου αυτής και δεν θα καλύ¬ 
πτονται με αντίστοιχη πίστωση από συλλογική απόφαση 
που θα εκδοθεί, πρέπει απαραιτήτως να τακτοποιηθούν 
εκ των υστέρων με ενέργεια και ευθύνη των αρμοδίων 
Φορέων - Υπουργείων - Περιφερειών. 

Πρέπει να προσεχθεί ιδιαίτερα, εφόσον κατά τη δι¬ 
άρκεια του έτους έχουν προταθεί μεταβολές στις πι¬ 
στώσεις των έργων, οι πληρωμές που έχουν ήδη γίνει 
να βρίσκονται εντός του ορίου των μεταβολών. Τούτο 
κρίνεται απαραίτητο ώστε κατά τον απολογισμό του 
ΠΔΕ να μη διαπιστώνονται περιπτώσεις όπου οι πλη¬ 
ρωμές εμφανίζονται μεγαλύτερες των πιστώσεων. Οι 
τυχόν υπερβάσεις πληρωμών έναντι των πιστώσεων δεν 
μπορούν να τακτοποιηθούν από την Υπηρεσία μας και 
θα βαρύνουν αποκλειστικά τους φορείς. 

ε. Η Τράπεζα της Ελλάδος εξουσιοδοτείται να εκτελεί, 
με ευθύνη των Υπουργείων, εντολές χρηματοδότησης 
εσωτερικού και εξωτερικού, σύμφωνα με αυτά που κα¬ 
θορίστηκαν ανωτέρω. Τα ποσά των χρηματοδοτήσεων 
αυτών θα καταλογίσει εκ των υστέρων σε βάρος των 
πιστώσεων που θα εγκριθούν με τις συλλογικές απο¬ 
φάσεις έτους 2008. 

12. Διευκρινίζεται ότι τα υπόλοιπα της 31 Δεκεμβρίου 
2007 των λογαριασμών εξουσιοδότησης των έργων, 
μελετών και διοικητικών δαπανών που τηρούνται στην 
Τράπεζα της Ελλάδος και τα οποία θα ακυρωθούν σύμ¬ 
φωνα με την παράγραφο 9 της απόφασης αυτής, δεν 
επαναχορηγούνται στο νέο έτος. 

Η επανατροφοδότηση των λογαριασμών θα γίνει με 
νέα χρηματοδότηση από τους λογαριασμούς των συλ¬ 
λογικών αποφάσεων ύστερα από πρόταση των φορέων 
και σύμφωνα με τη διαδικασία που ισχύει ή, κατά τον 
Ιανουάριο και μόνο απευθείας από το Υπουργείο Οικο¬ 
νομίας και Οικονομικών. 

13. Υπενθυμίζεται, τέλος, ότι τα υπόλοιπα των λογα¬ 
ριασμών της 31 Δεκεμβρίου 2007 που τηρούνται στην 
Τράπεζα της Ελλάδος και έχουν διαχειριστή Νομικό 
Πρόσωπο Δημοσίου Δικαίου ή Δημόσιο Οργανισμό ή 
Δημόσια Επιχείρηση δεν ανακαλούνται και οι πληρωμές 
από τους λογαριασμούς αυτούς συνεχίζονται μέχρι πε- 
ρατώσεως των έργων, άσχετα από το οικονομικό έτος. 
Είναι αυτονόητο, ότι τα ανωτέρω Νομικά Πρόσωπα κλπ., 
πρέπει να ξαναγράψουν στον προϋπολογισμό τους του 
επομένου έτους τα υπόλοιπα αυτά, εφαρμόζοντας τις 
διατάξεις της απόφασης υπ’ αριθμ. 32965/23.5.1953. 

14. Με την υπ’ αριθμ. 4118/ΔΕ-649/29 Ιανουάριου 2007 
απόφαση ο λογαριασμός «Αδιάθετα Υπόλοιπα παρελθό¬ 
ντων οικονομικών ετών έχει κλείσει και έχουν ανοιχθεί 
δύο νέοι λογαριασμοί με τίτλους : «231 - Αδιάθετα Υπό¬ 
λοιπα Νομικών Προσώπων παρελθόντων οικονομικών 
ετών» και «231 - Αδιάθετα Υπόλοιπα Φυσικών Προσώπων 
παρελθόντων οικονομικών ετών». 

15. Τα αναφερόμενα Νομικά Πρόσωπα και ΑΕ του Δη¬ 
μοσίου της παραγράφου 13, καθώς και τα Περιφερειακά 
Ταμεία - ΔΕΚΟ και Νομαρχιακές Αυτοδιοικήσεις, που 
είτε επιχορηγούνται από το ΠΔΕ, είτε ορίζονται υπόλο¬ 
γοι Διαχειριστές και κρατούν τα υπόλοιπα τους πέραν 
της 31.12.2007 οφείλουν απαραίτητα να αναφέρουν στη 
Δ/νση των Δημοσίων Επενδύσεων (ΡΑΧ 210-3332963) 


εντός του πρώτου δεκαημέρου του μηνός Ιανουάριου 
2007 τα υφιστάμενα αδιάθετα υπόλοιπα κατά Συλλογική 
απόφαση που παραμένουν στον λογαριασμό τους την 
1.1.2008 και τηρούνται είτε στην Τράπεζα της Ελλάδος 
είτε σε άλλη Τράπεζα. Ειδικά για τις ΔΕΚΟ τα στοιχεία 
αυτά πρέπει να αποσταλούν με υπογραφή των αρμόδιων 
Γενικών Γραμματέων του φορέα που τις εποπτεύει. 

Τα αδιάθετα υπόλοιπα λογαριασμών έργων που 
έχουν αποπερατωθεί πρέπει υποχρεωτικά με ευθύνη 
του φορέα που εποπτεύει τα Νομικά Πρόσωπα - ΔΕΚΟ 
να επιστραφούν στο Λογαριασμό «Αδιάθετα υπόλοιπα 
Νομικών Προσώπων παρελθόντων οικονομικών ετών» 
που τηρείται στην Τ ράπεζα της Ελλάδος καθ’ όσον δεν 
επιτρέπεται να διατεθούν για σκοπούς άλλους πέραν 
αυτών που έχουν εγκριθεί από το Υπουργείο Οικονομίας 
και Οικονομικών μέσω των Συλλογικών Αποφάσεων. 

Τα αδιάθετα υπόλοιπα επιταγών της κατηγορίας 
λογαριασμών 231 μπορούν να κατατίθενται είτε στο 
λογαριασμό 23/3100100000001008 «Αδιάθετα υπόλοιπα 
παρελθόντων ετών Υπουργείου Οικονομίας και Οικονο¬ 
μικών» είτε στους λογαριασμούς σε βάρος των οποίων 
εκδόθηκαν οι επιταγές ανεξάρτητα από το χρόνο έκ¬ 
δοσης των επιταγών. 

Οι καταθέσεις αδιάθετων υπόλοιπων επιταγών που κα¬ 
τατίθενται σε λογαριασμούς της ανωτέρω κατηγορίας 
θα υπόκεινται στα οριζόμενα στο 20949/ΔΕ-3098/29.5.1991 
έγγραφό μας και όπως αυτό τροποποιήθηκε με την υπ’ 
αρ. 4118/ΔΕ-649/29 Ιανουάριου 2007 απόφαση και εφ’ 
όσον δεν αντληθούν εντός του επόμενου έτους από την 
κατάθεση, θα μεταφέρονται αυτόματα από την Τρά¬ 
πεζα Ελλάδος, στο λογαριασμό αδιάθετων υπολοίπων 
Νομικών Προσώπων παρελθόντων οικονομικών ετών 
Υπουργείου Οικονομίας και Οικονομικών. 

16. Με την υπ’ αριθμ. 43684/ΔΕ-10344/22.12.2000 από¬ 
φαση καταργήθηκαν οι κοινές αποφάσεις Υπουργών 
Συντονισμού και Οικονομικών υπ’ αριθμ. 39410/13.6.1953 
και 46450/21.12.1960 και άλλαξε η διαδικασία πληρωμής 
των δαπανών εξωτερικού του Προγράμματος Δημ. Επεν¬ 
δύσεων για όσες δαπάνες εκτελούνται από 1.1.2001 και 
εφεξής. Η ισχύουσα διαδικασία είναι υποχρεωτική για 
τους φορείς και έχει ως εξής: 

α) Καταργήθηκε η διαμέσου του ΥΠΕΘΟ έγκριση για 
άντληση πιστώσεων δαπανών εξωτερικού και γίνεται με 
την απ’ ευθείας αποστολή της εγγράφου εντολής από 
τους ενδιαφερομένους φορείς στις αρμόδιες υπηρεσίες 
της Τράπεζας της Ελλάδας για την εκτέλεση της πλη¬ 
ρωμής στο εξωτερικό, συνοδευόμενη από τα απαραίτη¬ 
τα δικαιολογητικά που εξακολουθούν να ισχύουν. 

β) Με την υποβολή αντίστοιχων κατανομών χρηματο¬ 
δότησης από τους αρμόδιους Φορείς προς την Τ ράπεζα 
της Ελλάδας στην κατηγορία των εξουσιοδοτήσεων 
πληρωμής χωρίς υπόλογο, στο συγκεκριμένο έργο του 
Προγράμματος Δημοσίων Επενδύσεων, για οποιαδή¬ 
ποτε δαπάνη που αφορά εφόδια, αμοιβές κλπ. από το 
εξωτερικό. 

Στην ανωτέρω κατανομή χρημ/σης θα αναφέρεται η 
υποχρέωση της Τράπεζας της Ελλάδας να ενεργεί για 
την τακτοποίηση τυχόν ανακλήσεων αδιαθέτων υπο¬ 
λοίπων και επιστροφών τρεχούσης χρήσεως που θα 
προκύψουν. 

Γ. ΕΝΕΡΓΕΙΕΣ ΤΡΑΠΕΖΑΣ ΤΗΣ ΕΛΛΑΔΟΣ ΜΕ ΤΗ ΛΗΞΗ 
ΤΟΥ ΟΙΚΟΝΟΜΙΚΟΥ ΕΤΟΥΣ. 

Ανάκληση υπολοίπων Λογαριασμών δημοσίων επεν¬ 
δύσεων: 

17. Για την ανάκληση των αδιαθέτων υπολοίπων της 
χρηματοδότησης εσωτερικού του οικονομικού έτους 
που λήγει, η Τράπεζα της Ελλάδος (κεντρικό, υποκα¬ 
ταστήματα και πρακτορεία) πρέπει την 31 Δεκεμβρίου 
2007 αμέσως μετά το τέλος των συναλλαγών, να μετα¬ 
φέρει όλα τα υπόλοιπα των λογαριασμών κατηγορίας 
εξουσιοδότησης πληρωμής, τόσο των έργων κλπ. όσο 
και των λογαριασμών των συλλογικών αποφάσεων, σε 
λογαριασμό δημοσίων επενδύσεων που θα ανοιχθεί στο 
κεντρικό κατάστημα με τίτλο «Υπουργείο Οικονομίας 
και Οικονομικών-Λογαριασμός ακυρωθεισών εξουσιο¬ 
δοτήσεων πληρωμής». Ο λογαριασμός αυτός, αμέσως 
μετά τη συμφωνία των υπολοίπων που ακυρώθηκαν, 
θα μηδενισθεί από την Τράπεζα χωρίς επαναφορά των 
υπολοίπων αυτών στους λογαριασμούς από τους οποί¬ 
ους ανακλήθηκαν. 

18. Τα υπόλοιπα των άλλων λογαριασμών δηλαδή: 

α) των έργων τα οποία έχουν διαχειριστή Νομικό Πρό¬ 
σωπο Δημοσίου Δικαίου ή Δημόσιο Οργανισμό και 

β) των έργων που έχουν ενταχθεί στην κατηγορία 
«λοιποί λογαριασμοί», δεν θα υποστούν μεταβολή, εκτός 
της μεταφοράς τους «εις νέον» σύμφωνα με τα καθι¬ 
ερωμένα. 

Ειδικά θέματα: 

19. Οι διορισμένοι διαχειριστές των λογαριασμών, αν 
δεν αντικατασταθούν με ειδική απόφαση, θα παραμεί¬ 
νουν και κατά το νέο οικονομικό έτος και θα ενεργούν 
αναλήψεις με νέο στέλεχος επιταγών που θα χορηγηθεί 
από την Τράπεζα της Ελλάδος. 


20. Επιταγές που θα εκδοθούν μέχρι τις 31 Δεκεμβρί¬ 
ου 2007 και δεν θα εξοφληθούν μέχρι την ημερομηνία 
αυτή, δεν θα εξοφλούνται μεταγενέστερα παρά μόνον 
μετά από νέα χρηματοδότηση και η σχετική δαπάνη 
θα βαρύνει τις πιστώσεις του νέου οικονομικού έτους 
εφόσον πληρούνται οι προϋποθέσεις της παραγράφου 
11° της παρούσας απόφασης. 

Τονίζεται ιδιαίτερα, ότι οι αρμόδιες υπηρεσίες πρέ¬ 
πει να μεριμνήσουν για την έγκαιρη και μάλιστα μέσα 
στο μήνα Δεκέμβριο 2007 εξόφληση λογαριασμών που 
αφορούν σε δαπάνες λήγοντος έτους που έχουν εκ- 
καθαρισθεί. Επίσης να μεριμνήσουν για την έγκαιρη 
εξόφληση τυχόν διοικητικών δαπανών είτε με τακτική 
πληρωμή είτε με ανάληψη προκαταβολής. 

Δ. ΜΕΤΑΒΟΛΕΣ ΠΡΟΫΠΟΛΟΓΙΣΜΟΥ ΔΗΜΟΣΙΩΝ ΕΠΕΝ¬ 
ΔΥΣΕΩΝ. 

21. Οι μεταβολές στον Προϋπολογισμό Δημοσίων 
Επενδύσεων 2007 που αποσκοπούν στην εναρμόνιση 
των πιστώσεων αυτού με τις πληρωμές του προγράμ¬ 
ματος δημοσίων επενδύσεων που εγκρίνονται ή πραγ¬ 
ματοποιούνται, θα συνεχίσουν να γίνονται με αποφάσεις 
του Υπουργείου Οικονομίας και Οικονομικών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 12 Δεκεμβρίου 2007 

ΟΙ ΥΦΥΠΟΥΡΓΟΙ 

Γ. ΠΑΠΑΘΑΝΑΣΙΟΥ Ν. ΛΕΓΚΑΣ 

